332 
MOESZ GUSZTÁV 
Hogy e kérdésre megfelelhessek, foglalkoznom kellett a Fortyogó¬ 
mocsárral részletesebben is. 
A Fortyogó-mocsár területe kb. Vs négyszögkilométer. Egy részét 
vízi növények növik be, más részének nyilt vízfelületei is vannak. 
A mocsár vizét a Fortyogó-hegy lábánál levő időszaki források szolgál¬ 
tatják. A mocsárban keringő víz mennyiségét a zernesti vasút első őr¬ 
házánál, az országút hídja alatt elfolyó víz mennyiségéből számítottam 
ki, mert a mocsárnak csakis itt van lefolyása. Az eredmény másodperczen¬ 
ként 60 liter víz. Ennyi víz oszlik el tehát másodperczenként Vs négy¬ 
szögkilométernyi területen. Bátran mondhatjuk tehát, hogy a mocsár 
vize álló víz. 
Kérdés, mily időközökben működik forrása? Hogy ezt megtudjam 
6 éven át figyeltem meg működését. Saját megfigyeléseimen kívül köz¬ 
löm Lurtz Fér. Ede 4 évre kiterjedő följegyzéseit.* A megfigyeléseket 
táblázatba foglaltam, melyben a források működését és szünetelését 
évszakok szerint tüntettem ki. A vízszintes jel (—) a szünetelést, a 
függőleges vonal (|) a működést jelenti. Az évszakot I (tavasz), II (nyár), 
III (ősz), IV (tél) számokkal jelzem. 
E tíz évre terjedő adatokból látjuk, hogy a forrás, miután 7a— S A 
éven át működésben állott, kiapad és IV*—2 1 k éven át száraz marad. 
A régi följegyzések, miután nem alapszanak pontos megfigyelésen, 
nem alkalmasak következtetésekre. Annyit mégis bizonyítanak, hogy 
a Fortyogó forrása már 200 évvel ezelőtt is kimaradozott. 
* Lurtz Fr. E : Die Temperatur der Quellen bei Kronstadt. (Yerhand. u. 
Mittheilungen des siebenbürgischen Vereines für Naturwissenschaften zu Hermann¬ 
stadt, 1857. p. 141.) 
